ऑन लाइन ठगी के 10 मामले दर्ज, पुलिस ने एक में भी नहीं की कार्रवाई
टेलीफोनपर लोगों को सस्ते दरों में कीमती मोबाइल और कैमरने देने का झांसा देकर ठगी करने की वारदात तेजी से बढ़ रही है। स्थानीय थाने की पुलिस का कहना है कि यह अपराध साइबर क्राइम के तहत हो रहे हैं। ऐसे मामले बाड़मेर एसपी ऑफिस को भेज दी जाती है। आगे की जांच की प्रक्रिया वहीं से होती है। ऐसे में ठगी का शिकार लोगों को कोई राहत नहीं मिलने के कारण दूसरे लोग रिपोर्ट दर्ज कराने से भी पीछे हट जाते हैं।
डाकघर कार्मिकों के अनुसार ऑनलाइन बुकिंग से आने वाले पार्सल से कई लोग ठगी का शिकार होते हैं। लोगों के कार्यालय में पार्सल प्राप्त करने के दौरान पहले ठगी की बात से अवगत करवाते हैं, इस पर कुछ लोग तो पार्सल वापस लौटा देते हैं, लेकिन कुछ लोग सस्ते सामान के लालच में पार्सल ले लेते हैं, इसे खोलने पर कुछ नहीं मिलता है तो फिर कार्मिकों से रुपए वापस देने की बात पर अड़ जाते हैं। पार्सल देने के साथ ही ठगबाजों के खातों में ऑन लाइन राशि जमा होने से इन्हें रुपए भी वापस नहीं दे सकते हैं।
मामलेदर्ज, कार्रवाई नहीं :बालोतरा सिवाना, पाटोदी, कल्याणपुर में हाल ही में ठगी के शिकार हुए लोगों ने पुलिस में मामले दर्ज करवा रखे हैं, क्षेत्र के थानों में ऐसे 10 से 12 मामले दर्ज है, लेकिन पुलिस अभी तक ठगबाजों का पता नहीं लगा सकी है। ऐसे में ठगी का शिकार हो रहे लोगों का पुलिस से विश्वास उठ रहा है।
देश के किसी कोने से ये ठग मोबाइल से फोन करते हैं और संबंधित व्यक्ति को मोबाइल, कैमरे अन्य कीमती इलेक्ट्राॅनिक सामान को एक तिहाई से कम कीमत पर भी उपलब्ध कराने के लिए कहते हैं। इतना ही नहीं ये ठग यहां तक विश्वास दिलाते हैं कि रकम पहले भेजने की जरूरत नहीं है। सामान पहुंचने के बाद आप संबंधित डाकघर में भुगतान कर माल ले सकते हैं।गिरोह के लोग फाेन कर कंपनी की स्कीम बताकर लोगों को 30 हजार का सामान 7 हजार में देने का लालच देकर ठग रहे हैं, वहीं लोग भी सस्ती वस्तु ठगबाजों की बातों में आकर इनका शिकार हो जाते है। इनमें अधिकतर अनपढ़ अनजान व्यक्ति इन ठगबाजों की बातों में आकर वस्तु बुक करवा देते हैं लेकिन जब पार्सल आता है तो उसमें बुक की गई वस्तु होकर खाली बॉक्स या घटिया सामान निकलता है। इसके बाद वे अपने को ठगा सा महसूस करते हैंं।
सराणा गांव के एक व्यक्ति को कुछ माह पहले फोन पर कंपनी की स्कीम बताते हुए 30 हजार रुपए का कैमरा 7 हजार में देने की बात कही तो इसने लालच में आकर कैमरा बुक करवाया, लेकिन जब पार्सल मिला तो इसमें मिट्टी भरी हुई थी। बदनामी के डर से उसने पुलिस में मामला दर्ज नहीं करवाया।
शहर के गौतम माली के पास बाहर फोन आया और एक महिला ने कंपनी की स्कीम बताकर सैमसंग कंपनी का जे-4 मोबाइल जो बाजार में करीब 14 हजार रुपए का आता है, इसे मात्र 4 हजार रुपए में देने की बात कही तो गौतम माली ने समझदारी दिखाकर मना कर दिया, लेकिन पास में बैठे एक व्यक्ति ने मोबाइल खरीदने को लेकर बुक करवा दिया। जब सप्ताह बाद 21 फरवरी को मोबाइल का पार्सल आया तो उसमें मोबाइल की जगह एक तस्वीर मिली। पीड़ित ने इस संबंध में पुलिस थाने में मामला दर्ज नहीं करवाया।
hin_Deva hin_Deva hin_Deva hin_Deva hin_Deva hin_Deva hin_Deva